༄༅། ། ཧཱུཾ རིགས་གསུམ་མཁྱེན་བརྩེ་ནུས་པའི་སྒྱུ་འཕྲུལ་ལས། ། སྲིད་གསུམ་
- 255 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
དབང་སྡུད་འདོད་དགུའི་ཆར་འབེབས་པ། ། བླ་མ་ལྷ་ཚོགས་ཐུགས་རྗེའི་བྱིན་མཐུ་
ཡིས། ། སྣོད་བཅུད་དགེ་ལེགས་དཔལ་གྱིས་ཁྱབ་པར་མཛོད། ། རང་ཉིད་ལྷར་གསལ་
ཐུགས་ཀའི་འོད་ཟེར་གྱིས། ། མཆོག་གསུམ་དམ་ཅན་ཆོས་སྲུང་རྒྱ་མཚོ་དང༌། ། དྲེགས་
པ་སྡེ་བརྒྱད་ཡུལ་བདག་གཉན་པོ་བཅས། ། མ་ལུས་ཐོགས་པ་མེད་པར་སྤྱན་དྲངས་
གྱུར། ། ས་བཅུའི་དབང་ཕྱུག་རྨ་རྒྱལ་སྦོམ་ར་ཆེ། ། ཡུལ་གྱི་མངའ་བདག་སྟོབས་ལྡན་
དྲག་པོ་རྩལ། ། གཡུ་རྩེ་ཡབ་ཡུམ་སྲས་བློན་འཁོར་ཚོགས་བཅས། ། ལྷ་རི་སྨན་མོ་སྲིད་
གསུམ་མ་མོའི་བདག ། ཟས་ནོར་གཡང་གི་ཆར་འབེབས་འཕྲུལ་གྱི་ལྷ། ། གཞི་བདག་
དགའ་བ་འོད་སྐྱོང་བུམ་པ་བཟང་། ། གཉན་བཙན་སྡེ་དཔོན་ཤ་བྲན་སྨུག་པོཪ་
བཅས། ། གཞན་ཡང་ཡུལ་འདིའི་ཉིན་སྲིབ་རི་ཀླུང་དང་། ། ནེའུ་གསིང་ཆུ་ཆེན་ཆུ་
མིག་སོགས་གནས་པའི། ། ལྷ་ཀླུ་ས་བདག་བཙན་དང་དམུ་བདུད་རིགས། ། རང་
རང་འཁོར་ཚོགས་བཅས་པ་འདིར་གཤེགས་ལ། ། དགྱེས་པའི་གདན་ཁྲིཪ་བརྟན་
པར་བཞུགས་སུ་གསོལ། ། ཕུན་ཚོགས་འདོད་དགུའི་དངོས་པོ་འཛད་མེད་གཏེར། །
མཆོད་ཚོགས་ནམ་མཁའ་མཛོད་ཀྱི་སྒོ་ཕྱེ་སྟེ། ། འཁོར་འདས་མགྲོན་ཀུན་དགྱེས་ཕྱིར་
འབུལ་ལེགས་ན། ། ཚིམ་ཞིང་ཐུགས་དམ་གཉན་པོ་སྐོང་གྱུར་ཅིག ། དཀར་དམར་
གཏོར་ཚོགས་འབྲང་རྒྱས་རིལ་བུ་སྤུངས། ། སྨན་ཆང་རྒྱ་ཇའི་གསེཪ་སྐྱེམས་མཚོ་ལྟར་
བསྐྱིལ། ། ལྷ་ཤིང་སྨན་སྤོས་དར་ཟབ་འབྲུ་བཅུད་ཚོགས། ། བསྲེག་པའི་དུད་སྤྲིན་
དབྱར་སྐྱེས་བཞིན་དུ་དཀྲིགས། ། སྣ་ཚོགས་སྲོག་ཆགས་གོ་མཚོན་གཏེར་བུམ་སོགས། །
གཙང་ཞིང་མ་ཚང་མེད་པའི་མཆོད་ཚོགས་ཀྱིས། ། གསོལ་ཞིང་མཆོད་དོ་བརྔན་ནོ་
དགྱེས་པར་རོལ། ། ཉམས་ཆག་བཟོད་བཞེས་ཀོ་ལོང་གདུག་རྩུབ་སྤོངས། ། བླ་མ་ཡི་
དམ་ལྷ་ཡི་དམ་ཚིག་བཀའ། ། མི་འགྱུར་རྡོ་རྗེའི་རི་མོ་ཐུགས་དཔལ་བེའུར། ། ནམ་
ཡང་མི་ཉམས་མཐའ་དབུས་བསྟན་འགྲོ་ཡི། ། ལེགས་ཚོགས་གོང་འཕེལ་ཆོས་སྲིད་
མོས་དོན་སྒྲུབས། ། གསོལ་མཆོད་བསྟེན་པའི་སྡེ་འབངས་མི་ཕྱུགས་བཅས། ། ཉིན་
མཚན་དུས་དྲུག་འབྲལ་མེད་སྲུང་ཞིང་སྐྱོབས། ། ནད་རིམས་དམག་མཚོན་ཁ་སྨྲས་
256

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
བྱད་ཕུར་སོགས། ། བར་ཆོད་རྐྱེན་ངན་མ་ལུས་མྱུར་བཟློག་ཅིག ། ཚེ་བསོད་ཟས་
ནོར་རིགས་རྒྱུད་ཕྱྭ་གཡང་སྤེལ། ། མཁོ་དགུའི་མི་ནོར་ཟས་གསུམ་དབང་དུ་བསྡུས། །
ལོག་པར་ལྟ་བའི་ནག་ཕྱོགས་དགྲ་འདྲེའི་ཚོགས། ། འཇོམས་ལ་བཟློག་མེད་མཐུ་རྩལ་
སྟོབས་བསྐྱེད་ཅིག ། འགྲོ་ཀུན་སེམས་མཐུན་དགེ་བཅུའི་ཁྲིམས་ལ་གནས། ། རྣམ་
དཀར་བསམ་པའི་དོན་ཀུན་ཡིད་བཞིན་འགྲུབ། ། དབང་ཐང་རླུང་རྟ་ཡར་ངོའི་ཟླ་
བཞིན་རྒྱས། ། རྣམ་ཀུན་བདེ་སྐྱིད་དཔལ་གྱིས་འཚོ་བར་མཛོད། ། ཅེས་གོང་གསལ་ཡུལ་
ལྷའི་ཚོགས་སྤྱི་བསྡུས་ཀྱི་བསང་མཆོད་འདི་བཞིན་དགོས་ཞེས། དཔལ་ཤུལ་དཔོན་རྟ་མགྲིན་སྐྱབས་
ནས་ཡང་ཡང་བསྐུལ་ངོར། ༧ ཀིརྟིའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།